section_heading: Klima
paragraph_text: U gradu prevladala suptropska klima, a grad je posebno poznat po svojoj blagoj klimi. Upravo zbog toga, grad je dobio nadimak Ljetni glavni grad Filipina. Zahvaljujući svojoj visokoj nadmorskoj visini, Baguio ima u prosjeku 8 stupnjeva celzijevih nižu temperaturu od prosječne temperature ostatka Filipina. Prosječna temperatura na području grada Baguio iznosi od 15 do 23 stupnja. Odstupanja od ove prosječne temperature su zabilježena u ranim i kasnim mjesecima godine. Rekordno niska temperatura zabilježena je dana 18. siječnja 1961. godine, a iznosila je 6,3 stupnja. Najveća zabilježena temperatura izmjerena je dana 15. ožujka 1988. godine, a iznosila je 30,4 stupnja. Tijekom sezone kiša (srpanj i kolovoz), padne više od 1000 mm kiše po četvornom metru, a godišnje taj se iznos penje do 4500 mm po četvornom metru.